open-index/open-wikipedia-markdown huggingface dataset:
Вуелта а Еспања

**Вуелта а Еспања** (; позната и како **Трка околу Шпанија**) — годишна етапна велосипедска трка, која првенствено се одржува во Шпанија, иако повремено поминува и низ соседните земји. Поттикната од успехот на Џиро д’Италија и Тур де Франс, трката била првпат организирана во 1935. Трката била спречена да биде одржана низ периодот на двете светски војни и Шпанската граѓанска војна во раните години на нејзиното постоење; меѓутоа, трката започнала да се вози секоја година од 1955. Како Вуелта постигнувала значајност и популарноста на трката растела, нејзината слава започнала да се шири низ светот. Од 1979, трката е организирана од *Unipublic*. Групата на возачи на почетокот била составена само од шпански велосипедисти, но сега секоја година учествуваат возачи од целиот свет. Вуелта е дел од Светската турнеја, што значи дека екипите кои настапуваат на трката се главно *UCI ProTeam* екипи, со исклучок на екипите кои ги повикува организаторот.

Заедно со Тур де Франс и Џиро д’Италија, ги создаваат трите најпрестижни тринеделни велосипедски трки, Гранд Тур. Додека рутата се менува секоја година, форматот на трката останува ист со вклучување на најмалку два хронометра, премин низ планинскиот масив на Пиринеите и завршница во шпанскиот главен град Мадрид. Поновите изданија на Вуелта а Еспања се состои од 21 етапа во период од 23 дена, кој вклучува два дена одмор.

Сите етапи се мерат на крајот, а завршните времиња на возачите се составени од нивните претходни етапни времиња. Возачот со најмало вкупно време е водач на трката и ја добива честа да ја носи посакуваната црвена маичка. Додека генералниот пласман привлекува најголемо внимание, постојат и други пласмани на трката: бодовниот пласман за спринтерите, планинскиот пласман за специјалистите за искачување, комбинираниот пласман за сите универзални возачи и екипниот пласман за најбрзите екипи. Вуелта а Еспања 2012 била освоена од Шпанецот Алберто Контадор од .

## Наводи

## Надворешни врски

* Официјална страница   


Категорија:Велосипедски трки во Шпанија
Категорија:UCI ProTour трки
Категорија:Светски ранкинг на UCI
Категорија:Светска турнеја на UCI
Горно Фалише

**Горно Фалише** — историско село во областа Горен Полог, во Општина Брвеница, Тетовско.

Денес, од некогашното село е останата само црквата „Св. Атанасиј“, додека околу нејзе се наоѓаат обработливи површини.

Црквата ја одржуваат луѓе од селото Стенче, бидејќи и целиот стар селски атар е вметнат во стенчанскиот.

## Географија и местоположба

Селото се наоѓало околу 3 километри на запад од соседното село Стенче, на левата страна од реката Вардар. Селото било сместено во рамничарскиот дел на Полог.

## Историја

Горно Фалише било старо село, бидејќи се споменува во 1461 или 1462 година како село покрај кое поминувал патот од Горно Фалише за Пиргос (денешен Пирок). Селото се споменува во XV век под името **Горно Хвалишта**.

Селото било населено со православно македонско население и во него имало две цркви посветени на Свети Атанасиј. Покрај селото водел пат од Горен за Долен Полог наречен „Скопски Пат“. Затоа, селото било изложено на напади и населението почнало да се намалува.

Околу 1870 година, Горно Фалише било чифлигарско село со околу 30 македонски куќи. Тогаш, муслиманските сопственици ја продале земјата заедно со куќите на околните поимотни селани од селата Стенче, Волковија и Чегране, поради што селаните морале да се иселат, бидејќи новите сопственици ја претвориле земјата во ниви.

Последните жители кои го напуштиле селото се преселиле во соседното Радиовце, и од тамошната црква го донеле сребрениот крст, со кој денес се осветуваат водите за Водици и поради тоа селото има 2 крста.

## Стопанство

На Вардар се наоѓале воденици, кои биле споменати во турски документи.

## Население

К`нчов во последната деценија на XIX век кога ја посетил Македонија, опишал дека селото Горно Фалише до 1860 година броело 30 македонски семејства, а веќе во 1890 опустело, како и селата Палатица, Корито, Форино и Чајле, кои иста така останале опустени и празни.

### Родови

Стенче било македонско село со православно население.

Според истражувањата на Јован Трифуноски се знае за следниве родови од селото: *Ангеле*, *Петре*, *Дамњан* и *Огњан*, преминале во Стенче. Нивните семејства таму изумреле; *Ивановци* заминале во Тумчевиште, но и тие изумреле таму; *Билбиловци* заминале во Тетово. Имало и други иселеници во Радиовце, Врапчиште и Волковија.

## Културни и природни знаменитости

;Цркви
* Црква „Св. Атанасиј“ — главна селска црква
Во минатото постоела уште една истоимена црква, која се наоѓала на месноста Крс, каде покрај урнатините од црквата се ископувале темели од куќи и гробови.

## Редовни настани

;Слави
* Атанасовден — црковна и селска слава

## Галерија


Податотека:Место на Горно Фалише 2.jpg|Воздушен поглед на местоположбата на селото
Податотека:Црква „Св. Атанасиј“ - Горно Фалише.jpg|Црквата „Св. Атанасиј“
Податотека:Место на Горно Фалише 4.jpg|Ниви на местото на селото


## Поврзано
* Општина Тетово
* Долен Полог

## Наводи


†
†
Категорија:Историски села во Македонија
Категорија:Стенче
.jo

**.jo** — највисок семрежен домен на Јордан. Со доменот управува NITC .

## Второстепени домени
* **.com.jo** - компании, организации;
* **.edu.jo** - колеџи, универзитети, училишта;
* **.gov.jo** - владини;
* **.mil.jo** - воени;
* **.name.jo** - поединци;
* **.net.jo**;
* **.org.jo** - непрофитни организации.

## Надворешни врски
* IANA .jo информации 
* NITC 

Категорија:Највисоки државни домени
Категорија:Јордан
Црква „Св. 40 Севастиски маченици“ - Битола

**Свети 40 Севастиски маченици** — црква која се наоѓа на Кркардаш во битолскиот Смилевски Баир. Била подигната пред 150 години, на местото каде постоел некогашниот манастир „Свети Атанасиј“. Кога турскиот аскер ја освојувал Битола, калуѓерите од манастирот пружиле жесток отпор борејќи се на тој начин што во едната рака носеле крст а во другата меч. Во чест на овие 40 калуѓери, подигнат е манастирот „Св. 40 маченици“. Славата на ова црквиче е на првиот ден на пролетта. Во близина на манастирот е ЦОУ „Тодор Ангелевски“ - Битола, битолскиот Баир, како и меѓуградскиот стар патен правец Прилеп - Охрид преку Битола.

## Црквата во книжевноста

*„Црквичето Четириесет маченици во Битола“, роман од Владимир Костов (1984)

## Наводи

## Поврзано
*Црква „Св. Богородица“,
*Црква „Св. Недела“ - основана и издигната на 13 октомври 1863 година,
*Црква „Св. Пантелејмон“;
*Црква „Собор на сите македонски светители“ - во изградба, најголема црква во Македонија и на Балканот;
*Црква „Св. Атанасиј“ - започната во 2007 година;
*Црква „Св. Архангел Гаврил“ - манастирска црква. Се наоѓа во населбата Довлеџик;
*Црква „Св. Димитриј“ - подигната 1830 година;
*Црква „Св. Јован Крстител“ - манастирска црква;
*Црква „Св. Петка“;
*Црква „Св. Наум Охридски“;
*Црква „Св. Троица“;
*Црква „Св. Петар и Павле“;
*Црква „Св. Ана“ - се наоѓа во населбата Бадембалари;
*Црква „Св. Никола“ - се наоѓа кај комплексот згради Грозд;
*Црква „Св. Александар Солунски“ - гробјанска црква. Се наоѓа на Св. Неделските гробишта;
*Црква „Св. Архангел Михаил“ - манастирска црква;
*Црква „Св. Константин и Елена“;
*Црква „Св. Ѓорѓи“;
*Црква „Св. Никола“ - се наоѓа во населбата Боримечка;

Категорија:Цркви во Битола
Битола
Свиена носна согласка

**Свиената носна согласка** (**ретрофлексен назал**) е вид на согласка во некои јазици. Меѓународната фонетска азбука (МФА) ја претставува со симболот ⟨&thinsp;⟩, а X-SAMPA го користи n`. Како и сите свиени согласки, симболот во МФА е создаден со придодавање на надесно свртено ченгелче кон десната ногарка на буквата *n* (буквата на соодветната венечна согласка). Симболот е по изглед сличен на ⟨&thinsp;⟩ (преднонепчена носна согласка), но неговото ченгелче излегува од левата ногарка и е свртено налево, а потсетува и на ⟨⟩ (заднонепчена носна согласка), кој има налево свртено опавче што продолжува од десната ногарка.

## Особености

Свиената носна согласка ги има следниве особености:

## Јазици

## Поврзано
* Свиена согласка

## Наводи

## Библиографија
*
*
*
* 

Категорија:Свиени согласки
Категорија:Носни согласки
Хуцули

**Хуцули** (; на латиница *Huculs*, *Huzuls*, *Hutzuls*, *Gutsuls*, *Guculs*, *Guzuls*, or *Gutzuls*; , множина *Huculi, Hucułowie*; , множина *huțuli*) се словенска етничка група кои со векови живеат на планините Карпати, претежно во Украина и во северниот дел на Романија, во областите Буковина и Марамуреш.

Позната претставничка на оваа етничка група е украинската пејачка Руслана.

Постојат различни хипотези за потеклото на Хуцулите. Според една од нив, потекнуваат од Белите Хрвати, словенско племе што ја населувало таа област од 4 до 12 век, или од словенското племе Улици кои морале да ги напуштат домовите до реката Бух поради притисок од Печенезите.
Хуцулите се идентификуваат како дел од украинскиот етнос, задржувајќи локален идентитет како подгрупа.

Јазикот на Хуцулите се смета за дијалект на западниот украински јазик со некои полски влијанија.

На јазикот му се заканува исчезнување поради тоа што од времето на Сталин во обврзниот образовнен систем се користи само стандардизираниот литературен украински. Во последните години се јавува и движење за зачувување на традиционалниот хуцулски јазик.

Културата на украинсите Хуцули има сличности со соседните култури од Западна и Југозападна Украина, особено со Лемкосите и Бојкосите. Овие групи имаат сличности и со други словенски планински народи, како Горалците во Полска и Словачка. Забележани се и некои сличности со влашките култури од Моравска Влашка во Чешка и некои култури од Романија. Повеќето Хуцули се номинално православни.

## Наводи

## Надворешни врски

*hutsul.museum  National Museum of Hutsulshchyna and Pokuttya Folk Art
*Romanian-Hutsul  and Hutsul-English  glossaries
*Huţuls of northern Moldavia 
*Famous Hutzul leader Oleksa Dovbush
*Introduction to Hutsul Country
*Hutsul Region of Ukraine 
*Hutsul Portal (mostly in Romanian) 
* The website of Poienile de sub Munte, a Hutsul village in Maramureş, Romania
*Photo exposition about Hutsul people in Ukraine

Категорија:Народи во Романија
Категорија:Народи во Украина
Категорија:Словенски племиња
Кранихфелд (општинска заедница)

мини|Поглед кон Горниот замок
**Кранихфелд** () — општинска заедница во округот Вајмар, во Тирингија, Германија. Седиштето на општинската заедница е во Кранихфелд.

Општинската заедница Кранихфелд се состои од следниве општини:

# Хоенфелден
# Клетбах
# Кранихфелд
# Науендорф
# Ритерсдорф
# Тондорф

Категорија:Општински заедници во Тирингија
Кранихфелд

**Кранихфелд** () — град во округот Вајмар, во Тирингија, Германија. Се наоѓа на реката Илм, 18 километри југоисточно од Ерфурт и 16 километри југозападно од Вајмар.

## Наводи

Категорија:Вајмар (округ)
Тондорф

**Тондорф** () — општина во округот Вајмар, во Тирингија, Германија.

## Наводи

Категорија:Вајмар (округ)
Црква „Св. Јован Крстител“ - Древено

**Свети Јован Крстител** — главна селска црква во селото Древено. Црквата е сместена во средишниот дел на селото.

## Местоположба

Црквата се наоѓа во непосредна близина на регионалниот пат 1309, на влезот од селото од насоката на Злетово.

## Историја

Црквата била изградена по XVIII век, а иконите биле изработени во текот на XIX век од страна на Дичо Зограф и непознати автори. Не е познато кога и од кого била осветена.

## Архитектура

Градбата е трикорабна и има правоаголна основа. Од западната и јужната страна е доградена припрата, којашто е пониска од градбата на црквата и е покриена со ќерамиди. Главниот влез се наоѓа од западната страна, додека од јужната страна има страничен влез. Над главниот влез има плоча на којашто е испишано името на црквата. На јужниот ѕид, веднаш над припратата има четири прозорци. Ѕидана е од кршен камен и малтер со полутркалезни сводови. Целата градба е обоена во бела боја и е покриена со ќерамиди. На кровот на црквата, веднаш над влезната црква, е поставен крст.

Камбанаријата е сместена зад црквата. Таа има квадратна основа и е изградена од камен. Во горниот дел е отворена од сите четири страни, каде што е сместено ѕвоното. Покриена е со лимен кров. Во дворот на црквата, непосредно од десната страна на камбанаријата е сместена трпезаријата. Дворот на црквата е обележан со камена ограда, којашто околу влезната порта е малтерисана и обоена во бела боја, како и покриена со ќерамиди.

Во внатрешноста на црквата нема фрескоживопис. Меѓу иконите на дрвениот иконостас има една мала икона на која било насликано Вознесението Христово. Не се знае кога оваа икона била изработена, но, врз основа на стилската анализа на Коста Балабанов, се претпоставува дека настанала при крајот на 18 век.

## Галерија


Податотека:Влезната порта од дворот на црквата „Св. Јован Крстител“ - Древено.jpg|Влезната порта од дворот на црквата
Податотека:Црква „Св. Јован Крстител“ - Древено 2.jpg|Објект до црквата во градба во 2022 г.
Податотека:Влезната порта од црквата „Св. Јован Крстител“ - Древено.jpg|Натпис над влезната врата
Податотека:Камбанаријата на црквата „Св. Јован Крстител“ - Древено.jpg|Камбанаријата на црквата


## Поврзано
* Штипско архијерејско намесништво
* Злетовска парохија
* Древено

## Наводи

## Надворешни врски

* Информации за црквата  — страница на Брегалничката епархија

Категорија:Древено
Древено
Отомански устав (1876)

thumb|десно
**Отоманскиот устав** (османлиски јазик: قانون اساسی, турски јазик: *Kanun-ı Esasî*) бил првиот сутав на Отоманското Царство кој бил донесен на 23 декември 1876 година во Цариград од страна на султанот Абдул Хамид II а бил напишан од страна на Младотурците. Овој устав бил првиот кој бил донесен во исламската држава и го означил крајот на Танзиматот. Уставот во сила бил во период од две години. Главна причина за воведување на уставот била признавањето на Митхат паша за потребата од нови реформи и проверка на силата на султанот во империјата.

## Содржина

* Османлиската држава е неделива
* Одговорен за суверенитетот е единствено султанот калиф
* Султанот ја поседува целата извршна власт и министрите целосно одговараат пред него
* Султанот ја поседува целата законодавна власт со помош на дводомен парламент. Долниот се избира индиректно, а горниот директно од султанот
* Уставот ги објавува сите поданици за Османлии независно од нивната религиозна припадност
* Се гарантира личната слобода и слобода на печатот како и на сопственоста
* Секој е рамноправен пред законот

## Крај на уставот

За првпат парламентот заседавал на 20 март 1877 година, но по започнувањето на Руско-турската војна Абдул Хамид II го распуштил парламентот на 28 јуни 1877 година. Вториот парламент бил одобрен на 13 декември 1877 година, но султанот исто така го распуштил на 14 февруари 1878 година. Младотурците биле прогонети од земјата а некои, вклучително и Митхад Паша биле осудени на смрт. Оваа состојба во империјата се одржало до Младотурската револуција, кога Уставот повторно е вратен во сила.

Категорија:Устави
Категорија:Отоманско право
Категорија:Политика на Отоманското Царство
Тур Даун Андер 2013

**Сантос Тур Даун Андер 2013** било 15. издание на етапната трка Тур Даун Андер. Се одржала од 22 до 27 јануари и била првата трка од Светската турнеја.

Трката била освоена од холандскиот велосипедист Том-Јелте Слагтер од екипата , откако го преземал водството на претпоследната етапа на трката и ја носел водечката маичка до крајот, следниот ден во Аделаида. Слагтер исто така победил на третата етапа на трката, освојувајќи ја првата победа од неговата професионална кариера на трката. Разликата помеѓу Слагтер и второпласираниот Хавиер Морено од  била 17 секунди,, а возачот на  Герајнт Томас го заокружил подиумот, 8 секунди зад Морено и 25 секунди зад победникот. Како Слагтер, Томас освоил етапа на трката, победувајќи на втората етапа и бил водач на трката три дена.

Во другите пласмани на трката, победата на Слагтер во генералниот пласман му ја обезбедила и црната маичка за највисоко пласиран возач под 26 години, додека Томас ја освоил сината маичка за спринтерскиот пласман на последниот ден – освојувајќи бодови на средните спринтови и на крајот, со што му ја одзел маичката на Слагтер – и се задржал пред возачот на  Андре Грајпел; Грајпел освоил три етапи на етапата и го надминал рекордот на Роби Мекјуан по број на освоени етапи и исто така ја одбележил 100. победа во кариерата со неговата победа на последната етапа. Морено го освоил планинскиот пласман, додека  победил во екипниот пласман.

## Екипи

Бидејќи Тур Даун Андер е настан од Светската турнеја на UCI, сите 18 UCI World Tour екипи се повикани автоматски и се обврзани да испратат свој состав. Тим Катјуша не била повикана поради правните постапки околу нивниот *World Tour* статус, кој не бил сè уште решен. Заедно со изборот на австралиски возачи во екипата УниСА-Австралија, се создала групата од 19 екипи.

19 екипи кои се поканети на трката биле:

Помеѓу велосипедистите биле четворица претходни победници на трката. Стјуарт О’Грејди (1999 и 2001) и Сајмон Геранс (2006 и 2012) биле дел од составот на , Победникот од 2003 Микел Астарлоса бил дел од екипата  на трката, додека Андре Грајпел – уште еден двократен победник, во 2008 и 2010 – бил главниот спринтер за екипата .

## Етапи
### Етапа 1

;22 јануари 2013 — Проспект до Лобетал, 135 км

### Етапа 2

;23 јануари 2013 — Маунт Баркер до Ростревор, 116,5 км

### Етапа 3

;24 јануари 2013 — Анли до Стирлинг, 139 км

### Етапа 4

;25 јануари 2013 — Модбери до Танунда, 126,5 км

### Етапа 5

;26 јануари 2013 — Мекларен Вал до Олд Вилунга Хил, 151,5 км

### Етапа 6

;27 јануари 2013 — Аделаида (критериум), 90 км

## Поредок

## Наводи

## Надворешни врски

* 

Категорија:Тур Даун Андер
Категорија:Светска турнеја на UCI 2013
Категорија:2013 во Австралија
Османлиско-српска војна (1876-1877)

**Османлиско-српската војна од 1876 година** претставувала вооружен конфликт меѓу Србија и Црна Гора од една страна и Османлиското Царство од друга. Сојузниците војувале за ослободување на Босна и Херцеговина од османлиската власт, но претрпеле пораз. Иако Отоманското Царство доживеала победа, војната предизвикла продлабочување на дипломатската криза на Балканот и воена интервенција на Русија со краен резултат територијални придобивки на Србија и Црна Гора, реконструкција на бугарската држава и окупираните на Босна и Херцеговина од Австроунгарија во 1878 година.

## Позадина

Во летото на 1875 година во балканските покраини на Османлиското Царство започнале големи немири. Во Херцеговина започнало востание. Во Бугарија избувнало Старозагорското, проследено во пролетта 1876 година и од Априлското востание. Јавноста во Србија и Црна Гора извршила притисок на владата за заштита на босанските востаници. И покрај предупредувањата на Русија, на 18 јуни 1876 година кнез Милан Обреновиќ и кнез Никола Петровиќ започнале војна со ОСманлиите.

## Тек на војната

Во почетокот на војната Отоманското Царство располагала со вкупно 100.000 борци против Србија и Црна Гора. Српските сили биле приближно исти на број, но биле слабо подготвени за воените дејствија. Распределени во четири армии, наречени според реонот на дислокација - Дринска, Ибарска, Моравска и Тимошка армија.

На 20 јуни 1876 година српските сили започнале со напад и стигнале до Бела Паланка и Пирот, но на крајот на месецот биле принудена да се повлчат назад во Србија. Во исто време, како резултат на Битката кај Велики извори, Тимошката армија била одбиена од војските на Осман паша. Црногорците кои со своите напади започнале во Мостар им нанеле голем пораз на Османлиите, но српската инвазија во Босна пропаднала. Османлиските сили на 24 јули си го вратиле градот Кнежевац и започнале голема офанзива по кое големите европски сили започнале да се мешат во конфликтот барајќи примирје.

На 16 февруари 1877 година помеѓу Србија и Османлиското Царство бил склучен мировен договор кој ја вратил состојбата меѓу двете земји како што била уште пред војната. Црна Гора не ги прифатила условите и продолжила со војната. По два месеци избувнала Руско-турската војна.

По Берлинскиот конгрес Србија и Црна Гора се ослободиле од формалниот отомански суверенитет и стекнале територии од Јужна Морава до брегот на Јадранско Море.

Категорија:Судири во 1877 година
Категорија:Судири во 1878 година
Категорија:Европа во 1877 година
Категорија:Европа во 1878 година
Категорија:Османлиско-српски војни
Категорија:Отоманското Царство во 19 век
Прва уставна ера (Отоманско Царство)

**Првата уставна ера** (отомански јазик: مشروطيت турски: *Birinci Meşrutiyet*) на Отоманското Царство бил краток период на уставна монархија кој започнал со донесувањето на Уставот на 23 ноември 1876 година, а завршил на 13 февруари 1878 година односно со распуштањето на парламентот од османлискиот султан Абдул Хамид II.

Првата уставна ера не вклучувала никакви политички партии. Во тоа време парламентот се сметал како глас на луѓето а не како место за формирање на политички партии и организации.

Уставот бил напишан од страна на Младотурците.

## Изборни политики

Изборот на пратениците се спроведувало во согласност со привремените изборни прописи. Парламентот се состоел од два дома и тоа Дом на пратеници односно Долен дом кој ја исполнувал законодавната власт и Горен дом или Сенат. Долниот дом се состоел од 115 пратеници од кои при вториот избор имал 69 муслимански и 46 немуслимански претставници. Сенатот бил избиран од страна на султанот и се состоел од 26 члена. Овој дом ја заменил Високата Порта и Големиот везир кој станал претседател на Сенатот.

Категорија:Политика на Отоманското Царство
Категорија:Реформи во Отоманското Царство
Црква „Св. Архангел Михаил“ - Битола

**Св Архангел Михаил** — манастирска црква која се наоѓа во битолскиот Баир над Кркардаш, во месноста Раштански Лозја, во Битола. Во близина на овој манастир е Црквата 40 маченици, како и меѓуградскиот патен правец М5 кој ја поврзува Битола со Охрид.

Според месните жители, ова манастирче постои веќе четириесет години, и е во фаза на изградба. Во овој битолски манастир се прославува празникот познат како "зимски Арангел" како и Прочка.

## Поврзано
*Црква „Св. Богородица“,
*Црква „Св. Недела“ - основана и издигната на 13 октомври 1863 година,
*Црква „Св. Пантелејмон“;
*Црква „Собор на сите македонски светители“ - во изградба, најголема црква во Македонија и на Балканот;
*Црква „Св. Атанасиј“ - започната во 2007 година;
*Црква „Св. Архангел Гаврил“ - манастирска црква. Се наоѓа во населбата Довлеџик;
*Црква „Св. Димитриј“ - подигната 1830 година;
*Црква „Св. Јован Крстител“ - манастирска црква, се наоѓа на битолскиот рид кај германските гробишта;
*Црква „Св. Јован Богослов“ - се наоѓа на битолскиот рид кај германските гробишта;
*Црква „Св. Петка“;
*Црква „Св. Наум Охридски“;
*Црква „Св. Троица“;
*Црква „Св. Петар и Павле“;
*Црква „Св. Ана“ - се наоѓа во населбата Бадембалари;
*Црква „Св. Никола“ - се наоѓа кај комплексот згради Грозд;
*Црква „Св. Александар Солунски“ - гробјанска црква. Се наоѓа на Св. Неделските гробишта;
*Црква „Св. Константин и Елена“;
*Црква „Св. Ѓорѓи“;
*Црква „Св. Никола“ - се наоѓа во населбата Боримечка;

## Наводи

Категорија:Цркви во Битола
Битола
Свиена едноударна согласка

**Свиената едноударна согласка** е вид на согласка во некои јазици. Меѓународната фонетска азбука (МФА) го бележи овој глас со симболот ⟨⟩, додека X-SAMPA го претставува со ⟨r`⟩.

Јазикот тода има свиена трепетна согласка што се претставува со истиот симбол на МФА.

## Особености
Свиената едноударна согласка ги има следниве особености:

## Јазици

## Поврзано
* Свиена согласка
* Едноударна согласка

## Наводи

## Bibliography
*

Категорија:Свиени согласки
Категорија:Едноударни согласки
Втора уставна ера (Отоманско Царство)

**Втората уставна ера во Отоманското Царство** започнала по кратко време откако султанот Абдул Хамид II ја обновил уставната монархија по Младотурската револуција од 1908 година. Во текот на овој период започнале да се формираат политички партии од кои најголема била Единство и прогрес а втората по големина била Либералниот сојуз. Оваа уставна ера завршила по Првата светска војна и окупацијата на Цариград на 13 ноември 1918 година.

## Тек

Новиот парламент бил составен од 142 Турци, 60 Арапи, 25 Албанци, 23 Грци, 12 Ерменци, 5 Евреи, 4 Бугари, 3 Срби и 1 Влав. Единство и прогрес освоила околу 60 пратеници.

Во 1909 година се направил обид за уништување на Втората уставна ера и да се замени со автократија на чело со султанот Абдул Хамид II. Тој понудил враќање на калифатот, елиминирање на секуларната политика и враќање на шеријатскиот систем. Инаку државниот удар бил предводен од страна на дервишки ред кој бил поддржан од студентите теолози и дел од воените сили. Од друга страна султанот им ветил дека ќе ги почитува нивните барања доколу успеат во превратот. Сепак, Младотурците од Солун организирале марш кон престолнината Цариград и ги неутрализирале бунтовниците.

Абдул Хамид II бил детрониран на 24 април и бил однесен во Солун, а на негово место бил назначен султан Мехмед V. За голем везир бил назначен Ахмед Тефик паша.

По детонирањето на султанот во империјата се појавиле судир меѓу еврејските колонисти и палестинските земјоделци во близина на Назарет.а првпат во парламентот било покренето прашањето за статусот на евреите во империјата.

Партијата на власт вовела голем број на реформи за модернизација на империјата. Се залагала за реформи под контрола на силна централна влада и исклучување на надворешните влијанија во земјата.

Во 1912 година се одржиле втори избори на кои повторно победила владејачката Единство и прогрес. Но многу бргу започнале Балканските војни кое довело до распуштање на парламентот на 5 август 1912 година. По крајот на Балканските војни и новите граници империјата во најголема мера ја сочинувале Турците и Арапите бидејќи христијаните масовно ја напуштале империјата. Во следните години следувале барање на решение за арапските и ерменските реформистички групи. Нови избори биле организирани во 1914 година кога повторно победила Единство и прогрес.

Во 1914 година започнала Првата светска војна во која Османлиското Царство застанала на страната на Германија и Бугарија. По нивната капитулација, империјата се нашла изолирана. Последните избори биле одржани во 1919 година каде убедливо победил Мустафа Кемал Ататурк.

## Наводи

Категорија:Политика на Отоманското Царство
Категорија:Отоманското Царство во 20 век
Категорија:Отоманска Тракија
Категорија:Реформи во Отоманското Царство
Берлштет (општинска заедница)

мини|Црква во Берлштет
**Берлштет** () — поранешна општинска заедница во округот Вајмар, во Тирингија, Германија. Седиштето на општинската заедница било во Берлштет. Била распуштена на 31 декември 2013, кога била споена со општинската заедница Бутелштет за да ја создадат новата општинска заедница Нордкрајс Вајмар.

Општинската заедница Берлштет се состоела од следниве општини:

# Балштет
# Берлштет
# Етерсбург
# Краутхајм
# Нојмарк
# Рамсла
# Шверштет
# Фипахеделхаузен

Категорија:Поранешни општински заедници во Тирингија
Балштет (Вајмар)

**Балштет** () — општина во округот Вајмар, во Тирингија, Германија.

## Наводи

Категорија:Вајмар (округ)
Заземање на Отоманската банка (1896)

**Заземањето на отоманската банка** претставува преземање на објектот на 26 август 1896 година од страна на членовите на ерменската револуционерна федерација во Цариград, Отоманско Царство.

## Заземање на банката
[лево|мини|202x202пкс|[Папкен Сиуни, главен организатор на нападот]]
Во обид да се подигне уште свеста и акцијата од страна на големите европски сили, 28 вооружени мажи и жени доведени првенствено од страна Папкен Сиуни и Армен Каро ја зазеле банката на Отоманското Царство каде во голема мера вработените биле од Британија или Франција. Овој настан се должи на неактивноста на европските сили во однос на големите прогони и колежи од страна на султанот Абдул Хамид II. Во тоа врме банката била важен финансиски центар за империјата и за друѓи земји во Европа.

Вооружени со пиштоли, гранати, динамит и рачни бомби, опсадата на банката траела 14 часа која резултирала со убивање на дел од ерменските револуционери.

## Последици
По крајот на заложничката драма во Цариград започнал прогон и убивање на ерменснкото население, чиј број достигнал околу 6,000 луѓе. Сепак по интервенцијата на европските дипломати империјата им дозволила безбедно заминување на преживеаните револуционери во Франција. И покрај нивното насилно заземање на банката, инцидентот бил позитивно прифатен кај европскиот печат славејќи ги луѓето за нивната храброст и целите кои се обиделе да ги постигнат.

## Наводи

Категорија:Отоманска Ерменија
Категорија:Османлиски Цариград
Категорија:Отоманското Царство во 19 век
Берлштет

**Берлштет** () — општина во округот Вајмар, во Тирингија, Германија. На 1 декември 2007, поранешната општина Хотелштет била припоена кон Берлштет. Општината претставува административно седиште на општинската заедница Нордкрајс Вајмар.

## Наводи

Категорија:Вајмар (округ)
Хотелштет

**Хотелштет** () — село и поранешна општина во округот Вајмар, во Тирингија, Германија. Од 1 декември 2007 е дел од општината Берлштет.

Категорија:Вајмар (округ)
Категорија:Села во Тирингија
Категорија:Поранешни општини во Тирингија
Нојмарк (Тирингија)

**Нојмарк** () — град во округот Вајмар, во сојузната покраина Тирингија, Германија. Се наоѓа 20 километри североисточно од Ерфурт и 12 километри северозападно од Вајмар.

По бројот на жители, градот претставува втор најмал град во Германија, зад Арнис во Шлезвиг-Холштајн.

## Наводи

Категорија:Вајмар (округ)
Категорија:Градови во Тирингија
Жером Пино

**Жером Пино** (; р.  во Мон Сен Ењан) — поранешен француски професионален друмски велосипедист, кој професионално настапувал од 2002 до 2015 година.

Пино ја напуштил екипата  на крајот на сезоната 2013 и му се приклучил на  за сезоната 2014.

## Достигнувања

;2002
: 1. Трка околу Нормандија
;2003
: 1. Полинорманд
: 1. Краен пласман Тур де л’Ен
::2 етапни победи
;2004
: 1. Париз-Бурж
: 1. Класика де Алмерија
: 1. Краен пласман Тур де л’Ен
::2 етапни победи
;2005
: 9. Амстел Голд Рејс
;2006
: 6. Трофи де Гримперс
: 7. Шоле По де Лоар
;2007
: 10. Лиеж-Бастон-Лиеж
;2008
: 4. Краен пласман Критериум Интернасионал
: 2. Париз-Камемберт
: 10. Амстел Голд Рејс
;2009
: 2. Брабант Пејл
;2010
: Џиро д’Италија
::1. Етапа 5
: 1. Премио дела Фуга
: Тур де Франс
::25п Планински пласман (етапи 2-8 и 10-11)
::20п Награда за борбеност на етапата 7
;2011
: 1. Гроте Прејс Јеф Шеренс
: 9. Брабант Пејл
;2012
: 5. Букс ду Суд Ардеш
: 7. Краен пласман Четири дена Динкерк
;2014
: 5. Гран Премио ди Лугано
: 9. Краен пласман Тур ду От Вар

## Учества на Тур де Франс

* 2002 – 87.
* 2003 – 71.
* 2004 – 27.
* 2005 – 43.
* 2006 – 83.; Планински пласман (етапи 4–10)
* 2007 – 67.
* 2008 – 35.
* 2009 – 88.
* 2010 – 66.; Планински пласман (етапи 2–8, 10–11)
* 2011 – 53.
* 2012 – 112.
* 2013 – 159.
* 2014 – 58.

## Наводи

## Надворешни врски

* 
* 
* 
* Профил на ''VeloNews''

Категорија:Француски велосипедисти
Категорија:Родени во 1980 година
Категорија:Живи луѓе
Категорија:Велосипедисти на Летните олимписки игри 2008
Категорија:Олимписки велосипедисти на Франција
Категорија:Француски етапни победници на Џиро д’Италија
Симоне Понци

**Симоне Понци** (; р.  во Манербио) — италијански професионален друмски велосипедист, кој вози за професионалната континентална екипа . Станал професионалец во 2009 година.

Понци ја напуштил екипата  на крајот на сезоната 2013 и му се приклучил на  за сезоната 2014.

## Достигнувања

;2008
: 1. Џиро дел Казентино
: 1. Етапа 6 Џиро дела Вале д’Аоста
;2009
: 5. Меморијал Марко Пантани
: 10. Трка околу Нирнберг
;2010
: 6. Џиро дела Ромања
: 9. ГП Чита ди Модена
;2011
: 1. Копа Папа Карло
: 1. ГП Крањ
: 2. Трофео Лаиквелја
: 2. Копа Уго Агостони
: 2. ГП Индустрија Артиџанато е Комерчо
: 2. Џиро дела Ромања
: 4. Класик Хамбург
: 5. Гран Премио дел’Инсубрија-Лугано
: 7. Гран при Квебек
;2012
: 1. Етапа 1 Трка околу Словенија
: 10. Џиро дел Пиемонт
;2013
: 1. Етапа 1 Вуелта а Бургос
: 2. Копа Уго Агостони
: 2. Гран при Монтреал
: 3. Гран Премио Нобили Рубинетери
: 5. Рома Максима
: 8. Копа Берноки
: 8. Тре Вали Варезине
;2014
: 1. Гран Премио дела Коста Етруски
: 1. Дварс дор Дренте
: 1. Гран Премио Нобили Рубинетери
: 3. Копа Берноки
: 3. Копа Агостини
: 4. Џиро дел’Апенино
: 4. ГП Индустрија е Комерчо ди Прато
: 6. Меморијал Марко Пантани
;2015
: 2. Гран Премио Нобили Рубинетери
: 2. ГП Западна Франција
: 4. Тре Вали Варезине
: 4. Копа Сабатини
: 4. ГП Бруно Бегели
: 7. Копа Уго Агостони
: 9. Трофео Матеоти
: 10. ГП Индустрија е Комерчо ди Прато
;2017
: 7. Краен пласман Велосипедска трка Сибиу

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1987 година
Категорија:Живи луѓе
Категорија:Италијански велосипедисти
Даниеле Пјетрополи

**Даниеле Пјетрополи** (; р.  во Бусоленго, Венето) — италијански професионалец друмски велосипедист, кој последно возел за UCI World Tour екипата .

## Достигнувања

;2008
: 1. Краен пласман Џиро дела Провинција ди Реџо Калабрија
::1. Етапа 3
;2009
: 1. Краен пласман Џиро дела Провинција ди Гросето
::1. Етапа 3
: 1. Краен пласман Сетимана Сиклиста Ломбарда
::1. Етапа 1 (ТТТ)
;2011
: 1. Краен пласман Џиро дела Провинција ди Реџо Калабрија
::1. Етапа 1
: 1. Трофео Лаигвелја
;2013
: 8. Краен пласман Тур Даун Андер

### Распоред на резултатите на Гранд Тур

СО = се откажал

## Наводи

## Надворешни врски

* 

Категорија:Родени во 1980 година
Категорија:Живи луѓе
Категорија:Италијански велосипедисти
Ивица Димчевски

**Ивица Димчевски** (роден 27 јуни 1989 во Скопје) — македонски кошаркар и поранешен репрезентативец. Тој игра на бековската позиција во КК Еуро Никел 2005.

## Клупска кариера
Димчевски својата кошаркарска кариера ја започнал во 2007 година во екипата на КК Вардар од Скопје. Во тимот на Вардар се задржал две сезони, а потоа се преселил во тимот на Торус каде настапил две сезони, односно сè до распадот на клубот. Во 2012 година Ивица потпишал за Куманово, каде бил еден од главните столбови на играта. Пред почетокот на сезоната 2013/2014 година, Димчевски се здобил со тешка повреди, при што морал да паузира неколку месеци од кошарката. Во март 2014 година, Ивица Димчевски го напуштил КК Куманово. За сезоната 2014/15, Ивица Димчевски потпишал за Работнички. Во 2015 година, со Работнички го освоил Купот на Македонија. Со истата екипа, тој стигнал до полуфиналето во Првенството 2014/2015. Во сезоната 2015/16, за време на последните тренинзи пред натпреварот од третото коло, Ивица Димчевски ги скинал лигаментите на коленото и лекарските прегледи потврдиле дека ќе ја пропушти целата сезона. За сезоната 2016/17, Димчевски потпишал за Струмица. Во јануари 2017 година, Димчевски се преместил во Кожув. Во август 2017 година Димчевски потпишал за новиот прволигаш Гостивар. За сезоната 2018/19, Димчевски продолжил во редовите на Гостивар. Димчевски и Гостивар, во јули 2019 година, се договориле за уште една сезона. За сезоната 2020/21, во средината на јуни 2020 година, тој потпишал двегодишен договор со кој ја продолжил соработката со Гостивар.

## Репрезентативна кариера
Ивица Димчевски со Кошаркарската репрезентација на Македонија го освоил четвртото место на Европското Првенство кое се одржало во Литванија. Ивица бил во поширокиот состав за предолимписките квалификации во Каракас. Во 2014 година, Ивица учествувал со репрезентацијата во квалификациите за Евробаскетот 2015, при што обезбедиле пласман. Но во летото 2015 година, за време на подготовките Димчевски отпаднал од националниот состав.

## Успеси

### Титули
#### Работнички
***[[Куп на Македонија во кошарка|Куп на Македонија]]** (1) : 2015

### Признанија
* Дебитантска петорка на сезоната 2007/08
* Најдобар млад кошаркар за 2009 година
* Eurobasket.com - избран во втората најдобра петорка од лигата 2012/13
* Eurobasket.com - избран во најдобрата домашна петорка од лигата 2012/13
* Почесно споменување во сезоната 2017/18
* Почесно споменување во сезоната 2019/20

## Наводи

## Надворешни врски
* Профил на Ивица Димчевски на eurobasket.com
* Профил на Ивица Димчевски на fiba.com

 

Категорија:Живи луѓе
Категорија:Родени во 1989 година
Категорија:Кошаркари од Скопје
Категорија:Кошаркари на КК Работнички
Урош Луковиќ

**Урош Луковиќ** (роден 8 јуни 1989 во Белград,Србија) е кошаркар кој игра на позицијата центар и е моментално играч на Металац Ваљево.

## Кариера
Урош Луковиќ својата кариера ја започнал во српскиот тим Торлак од Белград, подоцна потпишал 4 годишен договор со еден од најдобрите српски клубови ФМП. Едно време играл како позајмен играч за тимот на Раднички ФМП, за подоцна да се пресели во Шпанија, односно во тимот на Сарагоса. Во шпанскиот тим се задржал една сезона, па во 2011 година потпишал договор со тимот на Куманово каде останал две сезони. Во 2013 се преселил во естонски Тарту Уликоол, каде играл една полусезона. На почетокот на 2014 година, Урош повторно потпишал за Куманово каде играл до крајот на сезоната и воедно негов тренер бил неговиот татко Љубисав Луковиќ. За сезоната 2014/15, Луковиќ потпишал за Кожув, но предвреме го раскинал договорот и во декември 2014 година по третпат потпишал за Куманово. Со Куманово во 2015г., станал вицепрвак во Првенството каде во финалето загубиле од МЗТ Аеродром. На почетокот на декември 2015 година, Урош своеволно го напуштил Куманово. Набрзо потоа потпишал за МЗТ Аеродром. Во август 2016 година, Урош потпишал двегодишен договор со српски Партизан.

Урош Луковиќ ги има поминато сите млади кошаркарски селекции на Србија, во два наврати се пријавувал и на НБА драфтот (2010,2011) но не бил избран.

### Приватен живот
Урош Луковиќ е син на поранешниот југословенски кошаркар Љубисав Луковиќ, кој во својата кариера работел и како скаут на НБА тимот Феникс Санс. Урош Луковиќ има помлад брат Марко Луковиќ кој настапувал во српскиот тим Мега Лекс и германски Трир и бил негов соиграч во МЗТ Аеродром во сезоната 2015/16, а моментално игра во словенечка Крка.

## Успеси
### Титули во Првенството
* 2015-16: МЗТ Аеродром
### Титули во Купот
* 2016: МЗТ Аеродром

## Награди
Во 2012 година Урош Луковиќ бил прогласен за МВП на регуларниот дел на БИБЛ Лигата.

## Наводи

Категорија:Живи луѓе
Категорија:Српски кошаркари
Категорија:Родени во 1989 година
Список на пустини по површина

Ова е **список на [[пустина|пустини]] во светот** подредени по **[[површина]]**.  Опфатени се сите пустини со површина над 50.000 км2.

## Список

## Поврзано
* Список на пустини

## Наводи

Пустини, површина
*
Антон Маглица

**Антон Маглица** (роден на 11 ноември 1991 во Брчко) — хрватски фудбалер со босанско потекло, кој игра на позицијата напаѓач. Во моментов настапува за Хајдук Сплит во Прва ХНЛ.

## Клупска кариера

Маглица ја започнал својата кариера преку играње во младинската школа на Орашје. Потоа тој се преселил во Осиек за да посетува средно училиште, па таму веднаш бил подложен на судење во ФК Осиек и се приклучија на младинскиот тим. Тој го направил своето деби за првиот тим во последното коло од сезоната 2008-09 од Првата ХНЛ против Славен Белупо. На тој меч одигран на 31 мај 2009 година, тој го заменил Јосип Кнежевиќ, и тогаш придонел за големиот пресврт на дваесет минути пред крајот на натпреварот. Следната сезона тој добил шанса како замена во последните минути, овој пат во победата против Цибалија. Тој го постигнал својот прв гол во прва ХНЛ во победата од 1-0 над Цибалија во магливата средба одиграна на Градски врт.

Во 2010-11 и 2011-12 сезона, Маглица направи име за себе како еден од најдобрите и најнадежни млади хрватски таленти од нападот во 1. ХНЛ и беше потпишан од лигашкиот гигант ФК Хајдук Сплит, а пред тоа отфрли поголема понуда од страна на ФК Динамо Загреб во процесот на наддавање, и со својата одлучност веднаш ги придобил лојалните навивачи на клубот. Тој го постигнал својот прв гол за својот нов клуб по доаѓањето како замена против ФК Загреб. Тој го постигнал петтиот гол на убедливата победа од 5-1.

## Надворешни врски

*Антон Маглица  на Ногометни магазин 
*Антон Маглица на Трансфермаркт 

Категорија:Живи луѓе
Категорија:Фудбалери на ФК Хајдук Сплит
Категорија:Хрватски фудбалери
Категорија:Родени во 1991 година
Дејвид Вон

**Дејвид Овен Вон** (роден на 18 февруари 1983) — поранешен велшки фудбалер, играч од средниот ред.

## Надворешни врски
*Дејвид Вон на soccerbase
*Дејвид Вон на soccerway
*Дејвид Вон на страната на Блекпул 

Категорија:Живи луѓе
Категорија:Велшки фудбалери
Категорија:Фудбалери на ФК Реал Сосиедад
Категорија:Фудбалери на ФК Сандерленд
Категорија:Фудбалери на ФК Нотингем Форест
Категорија:Фудбалери од Премиер Лига
Категорија:Родени во 1983 година
Џорџ Бенет (велосипедист)

**Џорџ Бенет** (; р. ) — новозеландски професионален друмски велосипедист, кој моментално вози за UCI World Tour екипата .

## Кариера

Бенет е роден во Нелсон, Нов Зеланд. Откако станал професионалец во 2012 година, Бенет настапувал две години за екипата  пред да се пресели во  во 2014. Во октомври 2014 година било објавено дека ќе се приклучи на  за сезоната 2015. Во мај 2015 година бил спречен од учество на Џиро д’Италија поради ниско ниво на кортизол (подоцна било откриено дека било предизвикано од болест), поради правилата *MPCC*. Не бил заменет од неговата екипа. Бил вклучен во почетниот состав за Тур де Франс 2016 и завршил на 53. место. Негов најдобар резултат на трката бил седмото место на деветтата етапа, според некои најтешката етапа во сезоната.

Настапил на друмската трка на Летните олимписки игри 2016 и завршил на 33. место; ја опишал трката како „апсолутно“ најтешката во неговата кариера и 79 не завршиле.

Во 2017 година станал првиот Новозеланѓанец кој освоил генерален пласман на некоја трка од Светската турнеја, кога ја освоил трката Трката околу Калифорнија. Бенет настапил и на Тур де Франс 2017 и завршил седми на деветтата етапа, но се повлекол на шеснаесеттата етапа поради гастроентеритис. Се повлекол во Ѓирона на опоравување.

## Достигнувања

;2009
: 2. Краен пласман Трка околу лозјата
: 9. Краен пласман Велосипедски класик Нов Зеланд
: 9. Краен пласман Трка околу Велингтон
;2010
: 2. Краен пласман Трка околу лозјата
::1. Етапа 3
: 6. Краен пласман Ронд де л’Исар
: 9. Краен пласман Велосипедски класик Нов Зеланд
: 9. Краен пласман Трка околу Велингтон
;2011
: 1. Краен пласман Трка околу Велингтон
: 1. Етапа 3 Трка на лозјата
: 2. Краен пласман Ронд де л’Исар
;2012
: 4. Краен пласман Трка околу лозјата
;2013
: 2. Национално друмско првенство
: 8. Краен пласман САД Про Сајклинг Челинџ
;2014
: 9. Краен пласман Трка околу Јута
: 9. Национално друмско првенство
: 9. Краен пласман Трка на лозјата
;2015
: 5. Национално друмско првенство
: 10. Краен пласман Тур Даун Андер
;2016
: 7. Краен пласман Трка околу Калифорнија
: 10. Краен пласман Вуелта а Еспања
;2017
: 1. 20п Краен пласман Трка околу Калифорнија
: 7. Краен пласман Трка Абу Даби
: 9. Краен пласман Волта а Каталуња
;2018
: 4. Национално друмско првенство
: 4. Краен пласман Трка околу Полска
: 5. Краен пласман Трка на Алпите
: 6. Краен пласман Волта а Каталуња
: 8. Краен пласман Џиро д’Италија
: 9. Краен пласман Тирено-Адријатико
: 10. Џиро ди Ломбардија
;2019
: 1. Етапа 2 (ТТТ) Тур де Франс
: 4. Национално хронометарско првенство
: 4. Краен пласман Трка околу Калифорнија
: 6. Краен пласман Париз-Ница
;2020
: 8. Краен пласман Тур Даун Андер

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 
* 

Категорија:Новозеландски велосипедисти
Категорија:Велосипедисти на Летните олимписки игри 2016
Категорија:Олимписки велосипедисти на Нов Зеланд
Категорија:Луѓе од Нелсон
Категорија:Велосипедисти на Летните олимписки игри 2020
Категорија:Живи луѓе
Бутелштет (општинска заедница)

мини|Панорамски поглед кон Бутелштет
**Бутелштет** () — поранешна општинска заедница во округот Вајмар, во Тирингија, Германија. Седиштето на општинската заедница било во Бутелштет. Била распуштена на 31 декември 2013, кога била споена со општинската заедница Берлштет за да ја создадат општинската заедница Нордкрајс Вајмар.

Општинската заедница Бутелштет се состоела од следниве општини:

# Бутелштет
# Грособринген
# Хајхелхајм
# Клајнобринген
# Лојтентал
# Рорбах
# Заксенхаузен
# Волсборн

Категорија:Поранешни општински заедници во Тирингија
Бутелштет

**Бутелштет** () — град во округот Вајмар, во Тирингија, Германија. Се наоѓа 11 километри северно од Вајмар.

## Наводи

Категорија:Вајмар (округ)
Волсборн

**Волсборн** () — општина во округот Вајмар, во Тирингија, Германија.

## Наводи

Категорија:Вајмар (округ)
Цане Николовски

**Цане Николовски** (роден во Битола на 8 ноември 1958 година) — македонски пејач, музичар, флејтист. Во својата долгогодишна музичка кариера, помеѓу другото бил вокал и на групите Мадригали, Гром и Бон – Тон.  Најпознат е по новокомпонираниот народен хит Жаклина, испеан во 1990 година со групата Елита од Битола.

Николовски останува познат како универзална појава на македонската музичка сцена која што еднакво успешно се снаоѓа и прилагодува во спектар на различни музички жанрови - рок, поп и народни изворни и новокомпонирани песни. Има снимено 37 албуми со народна, поп и музика изведена со флејта.

Од 2004 Николовски живее во туристичкото место Аликанте во Шпанија. Во 2016 година, продукцијата Лотус од Битола, снимила документарен филм за Цане Николовски со наслов „Патот за Аликанте“.

## Почетоци на кариерата: Мадригали
Првите посериозни обиди за занимавање со музика  на Николовски се со рокенрол бендот Мадригали од Битола. Тој на бендот му се придружил во 1975 година како вокал и флејта. Во него, покрај Цане Николовски (вокал), членувале и Драган Каранфиловски-Бојс (соло гитара); Благој Тасевски–Бале (соло гитара); Миле Шерденков–Шендер (бас гитара), Томе Георгиев – Шкипот (тапани) и Панде Пажиќ (клавијатури).

На почетоците на неговата кариера, инспирација за Николовски биле флејтистот и водач на групата Џетро Тал, Јан Андерсон, флејтистот Херби Мен, музиката на Бијело дугме...

Мадригали во 1977 година на гитаријадата во Заечар ја освоиле првата награда од жирито, првата награда од публиката, а исто така почестени биле и со првата награда на Радиотелевизија Белград. Песната „Македонија“ со која се претставиле во Заечар, ќе ја исполнат и во 1977 година  на гитаријадата во Суботица. Во 1979година, бендот повторно настапил на заечарската гитаријада и го освоил првото место од публиката.

## Трн во око
Во 1979 година „Мадригали“ го менуваат името во „Трн во око“. Под ова име во 1981 година бендот настапил во центарот „Скендерија“ во Сараево, каде што ја исполниле песната „Плати една дупла и мрш да те нема“, која што станала хит во бивша Југославија.
                      
## Гром
Од 1986 до 1989 година Цане Николовски бил вокал на поп бендот „Гром“ од Битола. Во 1988 година имале забележителен настап на МакФест со песната „Каде си ти, најмила моја?“.

## Елита и хитот Жаклина
Во 1989 година Николовски добил понуда да стане пејач на групата која што изведувала народна музика - „Елита “ од Битола. Со нив го испеал хитот „Жаклина“. Во 1991 година читателите на магазинот „Екран “ песната ја избрале за најслушана песна за 1990 година. Според интервјуто на Николовски дадено за порталот think.mk на матурата на гимназијата Јосип Броз–Тито од Битола во 1991 година, присутните барале на секои пет минути да се свири Жаклина, љубов моја...

Од 2004 Цане Николовски живее во туристичкиот град Аликанте во Шпанија, како професионален забавувач со ангажман во различни локали и ресторани во градот. И понатаму работи на снимање на албуми од различни музички жанрови, како и албуми на коишто тој изведува музика со флејта.

## Наводи

Категорија:Македонски пејачи